વડોદરામાં તાજીયાના વિસર્જન પ્રસંગે બે જૂથ વચ્ચે અથડામણ થતાં મોટું તોફાન સર્જાયું હતું. રવિવાર સાંજ સુધી શાંતિપૂર્વક રીતે ચાલી રહેલ પ્રસંગમાં સાંજે અચાનક હિસંક વળાંક આવ્યો હતો. પ્રાપ્ત માહિતી અનુસાર, રવિવારે રાત્રે તાજીયા જૂલુસ દરમિયાન પાણીગેટ દરવાજા બહાર બે જૂથો સામ-સામે થઇ જતા ઘર્ષણની સ્થિતિ સર્જાઇ હતી. આ ઘટનામાં છૂટથી તલવાર, ડંડા અન લાકડી જેવા શસ્ત્રોનો ઉપયોગ થયો હોવાનું જાણવા મળ્યું છે. પાણીગેટ દરાવાજા પાસે થયેલ તોફાનના પરિણામે શહેરના અન્ય બે સંવેદનશીલ વિસ્તારમાં પણ તોફાન સર્જાયા હતા.